recursal/SuperWikiNEXT-32B huggingface dataset:
**עלי קמחי** (8 בדצמבר 1951 – 17 באוקטובר 1973) היה לוחם בקומנדו הימי שנהרג במלחמת יום הכיפורים. על לחימתו במבצע ליידי בפורט סעיד במלחמה זו קיבל את עיטור העוז.

במהלך מלחמת יום הכיפורים, בלילה שבין 16 ל-17 באוקטובר 1973, ערך חיל הים הישראלי את מבצע ליידי, שבו פשטו לוחמי שייטת 13 על נמל פורט סעיד. בפעולה הוטבעו ארבעה כלי שיט מצרים. שני לוחמים של שייטת 13 הוכרזו כחללים שמקום קבורתם לא נודע, ביניהם קמחי.

ביוגרפיה
--------

עלי קמחי, בן ויקטוריה ודב, נולד ביום ט' בכסלו תשי"ב, 8 בדצמבר 1951, בעכו.

את שנות חייו הראשונות עשה עלי בתחנת הניסיונות "יד נתן" ליד עכו, שם בילה שעות רבות בחיק הטבע. בהיותו בן חמש עברה משפחתו לגור בעכו. בשנות הלימודים האחרונות בבית-הספר היסודי הצטרף קמחי לתנועת הנוער "הצופים" ונטל חלק בפעולות "צופי הים" – בחוג לשיט המשותף לנוער יהודי וערבי.

סיים את לימודיו בבית-הספר לקציני-ים "כ"ג יורדי הסירה" בעכו.

קמחי גויס לצה"ל באפריל 1970 והתנדב לחיל הים. לאחר הטירונות השתלם בקורס מכונאות והוצב בתפקיד מכונאי בשייטת סטי"לים. כעבור חודשי שירות אחדים בשייטת הסטי"לים ביקש לעבור לשרת בקומנדו הימי.

פעולתו בצבא
-----------

בשירותו הצבאי השתתף עלי בפעולות קומנדו רבות ומסוכנות, ביניהן מספר פעולות שהותרו לפרסום – פעולת הקומנדו בביירות וקרב האוויר של 13 בספטמבר 1973, בו הופל מטוס סורי על טייסו. קמחי משה את הטייס מהים, שחררו מהמצנח והשיב לו את חייו.

כשפרצה מלחמת יום הכיפורים, נשלחה יחידתו לבצע משימות שונות נגד האויב בים. ביום האחד-עשר למלחמה יצא קמחי עם אחדים מחבריו ליחידה להשתתף במבצע ליידי. הוא נשלח לנמל פורט סעיד, כדי להטביע כלי-שיט מלחמתיים של המצרים, שעגנו במעגן צבאי מוגן. קמחי ובן-צוותו – עודד אמיר – הצליחו להגיע למעגן ואף הטביעו שלוש ספינות מלחמה, ביניהן ספינת טילים וספינת טורפדו, אבל הם לא חזרו ממשימתם. לא ידוע מה עלה בגורלם. השניים נפגעו, ככל הנראה, מהשלכת מטעני העומק בתוך נמל פורט סעיד והוכרזו כנעדרים. כבר במהלך המלחמה נעשו מאמצים תחת אש לאתר את גופותיהם, אך הם לא אותרו עד היום, והוכרזו כחללים שמקום קבורתם לא נודע.

לאחר נופלו הוענק לו עיטור העוז והועלה לדרגת רב-סמל.

הנצחתו
------

במאי 1975 עוטר קמחי בעיטור העוז על פעולתו.

משפחתו הוציאה לאור לקט מודפס מציוריו ובשיתוף עם עיריית עכו, מועצת הפועלים, יד-לבנים והוועד למען החייל, הקימה קרן מלגות על-שמו לעידוד תלמידי בתי-ספר יסודיים בעכו.

אחותו, אופירה תלם, הוציאה לאור בשנת 1980, ספר עליו, בשם "עלי שלא יגמר לעולם" (בהוצאת ספרית פועלים, 264 עמודים).

שמו מונצח באנדרטאות: יד לחללי חיל הים אשדוד, אנדרטה לנופלים מבית הספר לקציני ים עכו, גן הנעדרים ירושלים (הר הרצל), פינת זיכרון לנופלים מבית ספר התומר עכו ובית יד לבנים עכו.

קישורים חיצוניים
----------------

* עלי קמחי באתר יזכור
* על עלי קמחי, באתר עמותת העטלף
* על עלי קמחי, באתר גל-עד
* תקיפת פורט סעיד – מבצע ליידי באתר עמותת חיל הים
* שי לוי, ‏נועזים בעורף האויב: המבצע המטורף של שייטת 13, באתר ‏מאקו‏, 21 בספטמבר 2015
* גדי סוקניק, על סרן עודד אמיר ורב-סמל עלי קמחי ז"ל שהחליף אותו בביצוע מבצע ליידי בפורט סעיד. 17 באפריל 2018

הערות שוליים
------------

1. ↑  עיטור העוז לעלי קמחי, באתר הגבורה
2. ↑  עלי שלא יגמר לעולם, באתר סימניה
**ארנבון געשי** (שם מדעי: *Romerolagus diazi*) הוא מין יחיד בסוגו של יונק ממשפחת הארנביים החי רק במספר הרים במקסיקו והוא אחד הארנבים הקטנים בעולם, אך גדול יותר מארנב ננסי.

אורכו של הארנב 23 עד 35 ס"מ ומשקלו 390 עד 600 גרם בקירוב. הארנב בעל פרווה צמרירית כהה והוא בעל רגליים ואוזניים קצרות ביותר, כשלעיתים מבלבלים בינו למכרסמים. הארנב יכול לחיות 7 עד 9 שנים בטבע.

ארנב זה הוא פעיל ערביים היוצא ממחילות שסמוכות לעשבים צומחים לאכול צמחייה עשבונית קרקעית שונה. עקב גודלו הקטן ורגליו הקצרות הוא פגיע לטורפים ולכן אינו מתרחק במיוחד ממאורתו. הזכר מתקשר בדומה לפיקות בשימוש בקולות צווחניים כדי לשמור על טריטוריה או למשוך נקבות וכן להתרות על סכנות.

ארנב זה נדיר מאוד ונותרו ממנו רק אוכלוסיות קטנות החיות ביערות אורנים, אלמונים ועוד לאורך מספר הרי געש כבויים לאורך דרום-מזרח מקסיקו, בקרבת ממקסיקו סיטי. הארנב נפגע מפיצול האוכלוסיות שלו עקב פעילות האדם לבניית כבישים, חקלאות או עיורים. מחקר חדש[דרוש מקור] מצא קשר בין הירידה באולוסיות לשינויי אקלים גלובליים.

קישורים חיצוניים
----------------

ויקישיתוף מדיה וקבצים בנושא **ארנבון געשי** בוויקישיתוף
* ארנבון געשי, באתר ITIS (באנגלית)
* ארנבון געשי, באתר NCBI (באנגלית)
* ארנבון געשי, באתר Animal Diversity Web (באנגלית)
* ארנבון געשי, בבסיס הנתונים ARKive (באנגלית)
* ארנבון געשי, באתר האנציקלופדיה של החיים (באנגלית)
* ארנבון געשי, באתר GBIF (באנגלית)

הערות שוליים
------------

1. ↑  ארנבון געשי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558803405171

 |
**קרול ברוקס מקניל** (באנגלית: **Carol Brooks MacNeil**; 15 בינואר 1871 - 22 ביוני 1944) הייתה פסלת אמריקאית, ילידת שיקגו, שם למדה במכון לאמנות בשיקגו בהדרכת לורדו טאפט. מקניל עיצבה הרבה עיצובים וייחודיים עבור אגרטלים, קומקומים, מעמדי דיו וחפצים דקורטיביים ושימושיים אחרים, כמו גם פסלי ילדים, כולל אלה של שני בניה.

ביוגרפיה
--------

בתו של אב צייר,  מקניל בחרה במקום זאת לעבוד בפיסול. מקניל למדה בפריז אצל פרדריק ויליאם מקמוני וז'אן אנטואן אינג'לברט. היא הייתה אחת מ"הארנבות הלבנות" שעבדו עבור לורדו טאפט בתערוכה הקולומביאנית העולמית של 1893. ב-1895 היא נישאה להרמון אטקינס מקניל, פסל של אינדיאנים אמריקאים ומונומנטים הרואיים.  נולדו להם שני בנים. מקניל ככל הנראה שיתפה פעולה עם בעלה בפרויקט אחד לפחות - פסל מול בית הממשלה של אוהיו בקולומבוס, אוהיו, אשר נחנך בספטמבר 1907. 

מקניל הייתה עסוקה בגידול ילדיה, מה שהשאיר לה פחות זמן ליצירות האמנות, וגרם לה לייצר מספר מוגבל של יצירות אמנות לאחר לידתם. 

מקניל זכתה בתואר מכובד בתערוכה הבינלאומית של 1900 ובמדליית כסף באותה שנה בתערוכה העולמית. בשנת 1904, היא זכתה במדליית ארד עבור מזרקה בתערוכת הרכישה של לואיזיאנה, שהתקיימה בסנט לואיס היא הייתה חברה באגודת הפיסול הלאומית.

היא התגוררה בקווינס, ניו יורק, ומתה בבית החולים ג'מייקה.

הערות שוליים
------------

1. ↑  Preview unavailable - ProQuest, www.proquest.com (באנגלית)
2. ↑  **The World's Work**, Doubleday, Page & Company, 1907. (באנגלית)
3. ↑  ubenstein, Charlotte Streifer (1990). American Women Sculptors. Boston: G. K. Hall & Co. pp. 115–116
4. ↑  "THE MCKINLEY MEMORIAL". *Overland Monthly and Out West Magazine*. **LI** (2). February 1908.
5. ↑  Carol B. MacNeil - American Sculptor, bronze-gallery.com
6. ↑  Mackay, James (1977). *The Dictionary of Sculptors in Bronze*. Suffolk: Antique Collectors' Club Ltd. p. 245

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w62c2r94
* ULAN: 500117925
* VIAF: 96555418
* WorldCat: viaf-96555418

 |
**בובקאר פאייה טראורה** (בצרפתית: **Boubacar Faye Traorè**; נולד ב-26 ביולי 1997) הוא כדורגלן סנגלי המשחק בעמדת החלוץ בברואה סטארה זאגורה.

קריירה
------

טראורה התחיל את הקריירה שלו במחלקת הנוער של טוטוקויו. ב-5 בדצמבר 2015 טראורה ערך את הופעת הבכורה שלו בקבוצה הבוגרת בהפסד 0–1 לפראטו. בקיץ 2016 הושאל לעונה אחת לטורינו ושיחק בקבוצת הנוער של הקבוצה.

בינואר 2018 טראורה הצטרף לטרשיין ריינבורס מליגת העל המלטזית. ב-7 באפריל 2015, טראורה הבקיע את שער הבכורה שלו בקריירה בניצחון 1–3 נגד בלצן.

ב-17 ביולי 2018 טראורה חתם בטאוטה דורס מליגת העל האלבנית. בטאוטה, טראורה רשם 23 משחקי ליגה וכבש 3 שערים.

ב-7 ביולי 2019 טראורה חתם בהפועל כפר סבא מליגת העל.

ב-24 באוגוסט 2020, טראורה חתם בסנט גאלן מליגת העל השווייצרית.

ב-28 בינואר 2022 טראורה חתם במטאליסט חרקוב מליגת העל האוקראינית, אולם לאחר פרוץ מלחמת אוקראינה–רוסיה שוחרר מהמועדון.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  דורון בן דור, ‏סולומון צפוי להצטרף, בובקר טראורה חתם, באתר ONE‏, 7 ביולי 2019

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"בובקאר טראורה"**.
**ג'ק ברגמן** (באנגלית: **Jack Bergman**; נולד ב-2 בפברואר 1947) הוא קצין מרינס בדימוס, טייס ופוליטיקאי אמריקאי חבר המפלגה הרפובליקנית. ב-2016 נבחר לכהן כנציג המחוז הראשון של מישיגן בבית הנבחרים של ארצות הברית.

ביוגרפיה
--------

ברגמן נולד בשקופי שבמינסוטה. ב-1969 סיים תואר ראשון בגוסטב אדולף קולג' שבמינסוטה, וב-1975 סיים תואר שני במנהל עסקים מאוניברסיטת מערב פלורידה.

ב-1969 התגייס לכוחות המילואים של חיל הנחתים של ארצות הברית. הוא עבר קורס קצינים וקורס טיס והוכשר כטייס מסוקי סער. הטיס מסוקי בואינג ורטול CH-46 אביר הים ושירת במלחמת וייטנאם. 

ב-1975 השתחרר, עבד כטייס אזרחי בחברת נורת'ווסט איירליינס והקים עסק עצמאי בתחום המיכשור הרפואי. 

בשירות המילואים שימש טייס מסוקי בל UH-1 במשמר הלאומי של רוד איילנד, כטייס מטוסים קלים וכטייס לוקהיד C-130 הרקולס בכנף הנחתים הרביעית. בהמשך שירת במטה כוח המשלוח הראשון של חיל הנחתים, כסגן מפקד כנף הנחתים הרביעית ובמטה כוח המשלוח הראשון של חיל הנחתים. בשנת 2000 מונה למפקד כנף הנחתים הרביעית ובשנת 2002 מונה למפקד קבוצת הלוגיסטיקה הרביעית של חיל הנחתים. שימש ראש הוועדה המייעצת לענייני מילואים של מזכיר הצי של ארצות הברית. ב-2003 גויס לשירות קבע, שירת כראש תחום מילואים במטה מפקדת חיל הנחתים, כמפקד בכוח המשלוח הראשון של חיל הנחתים במהלך מלחמת עיראק וביוני 2005 מונה למפקד כוח המילואים של חיל הנחתים/כוח הנחתים צפון, הכוח הגדול ביותר בחיל. סיים את שירותו ב-2009 בדרגת לוטננט גנרל. במהלך שירותו עוטר בין השאר במדליית השירות המצוין של הצי ובמדליית האוויר עם סימון V למשימות קרביות תוך סיכון אישי. 

בנובמבר 2016 התמודד וניצח בבחירות לנציגות המחוז הראשון של מישיגן בבית הנבחרים של ארצות הברית כשגבר על מועמד המפלגה הדמוקרטית ברוב של 55%. בנובמבר 2018 נבחר לתקופת כהונה שנייה.

נשוי לסינדי ואב לחמישה.

קישורים חיצוניים
----------------

ויקישיתוף מדיה וקבצים בנושא **ג'ק ברגמן** בוויקישיתוף
* 

* אתר האינטרנט הרשמי של ג'ק ברגמן
* ג'ק ברגמן, ברשת החברתית פייסבוק

* ג'ק ברגמן, ברשת החברתית אקס (טוויטר)

* ג'ק ברגמן, ברשת החברתית אינסטגרם
* אתר הבחירות של ג'ק ברגמן
* ג'ק ברגמן באתר rollcall.com
* ג'ק ברגמן באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  תצהירו של ג'ק ברגמן בפני ועדת הסנאט לכוחות המזוינים, 30 במרץ 2006
2. ↑  Marine Reserve chief retires at last, ‏nola.com, ‏19 באוקטובר 2009

|  |  |
| --- | --- |
| בקרת זהויות עריכת הנתון בוויקינתונים | 
* US Congress: B001301

 |
רבי **יצחק די ליאון** היה רב ומקובל ספרדי. נולד בעיר לאון שבצפון ספרד. שימש כרבה של טולדו. היה מאחרוני רבני קסטיליה, ונפטר שנים מעטות לפני גירוש ספרד כשהוא בן למעלה משבעים. 

הרב די ליאון היה תלמידו של רבי יצחק קנפנטון, עסק רבות בקבלה ובתורת הנסתר ומיוחסים לו מעשי ניסים. זכה לכבוד רב מרבי יוסף קארו אשר כינהו 'רבינו הגדול', וכן ממהר"י בן חביב שכינהו 'האר"י הגדול'. רבי דוד קונפורטי, בספרו הביבליוגרפי "קורא הדורות", ייחס לו את כתיבת ספר **מגילת אסתר** אשר עוסק בתשובות להשגות הרמב"ן על ספר המצוות של הרמב"ם. רבי חיים יוסף דוד אזולאי (החיד"א) הוכיח בספרו "שם הגדולים" שזיהוי זה שגוי, ומחבר הספר הוא חכם יהודי מאיטליה, רבי יצחק ליאון אבן צור, מדור מאוחר יותר אשר שם משפחתו הוא ליאון ואילו אצל רבי יצחק די ליאון השם 'ליאון' מלמד על עיר מוצאו.

רבי יצחק די ליאון היה שותף לחוג מקובלים אשר ממנו יצא "ספר המשיב" אשר שלל באופן קיצוני את העיסוק בפילוסופיה אשר רווח אצל חלק מיהודי ספרד. אף על פי כן, רבי יצחק די ליאון, כתלמיד בבית מדרשו של רבי יצחק קנפנטון, עסק רבות בלוגיקה ברוח הלוגיקה של אריסטו, ככלי לניתוח ולימוד סוגיות התלמוד וההלכה.

רבי יצחק די ליאון נפטר ונקבר בטולדו. ר' יוסף הכהן הרופא כותב בספרו עמק הבכא כי בעקבות ציוויו של רבי יצחק די ליאון בחלום לאשתו, חרשו את קברו יחד עם קברי הרא"ש, רבנו יונה ועוד, ושוב לא נודע מקום קבורתם (ככל הנראה למנוע התעללויות בעצמותיהם).

מתלמידיו המפורסמים היה רבי אברהם סבע, בעל החיבור הקבלי על התורה, "צרור המור". וגם רבי שמואל סיריליו [אבן-סיד] בעל "כללי שמואל".

הערות שוליים
------------

1. ↑  או"ח תקפ"א ד"ה ואהא. או"ח סימן כז', ד"ה 'גרסינן'
2. ↑  קרקוב תרנה, עמ' 99. במהדורת ראובן בונפיל נמצא בעמ' 119, פיסקא קלב.
אומדי L פשוטים המוצגים גרפית באמצעות תרשים קופסה: חציון, רבעונים, טווח בין-רבעוני, מינימום, מקסימום, טווח, אמצע הטווח.
בסטטיסטיקה, **אומד-L** הוא אומד שהוא צירוף ליניארי של סטטיסטי הסדר (שנקרא גם **סטטיסטי-L** ). זה יכול להיות סטטיסטי סדר בודד, כמו בחציון (של מספר אי זוגי של ערכים), או צירוף ליניארי של כל סטטיסטי סדר, כמו בממוצע.

היתרון העיקרי של אומדי-L הוא שהם לרוב סטטיסטים מאוד פשוטים ולעיתים קרובות חסינים: בהינתן נתונים ממוינים, הם קלים מאוד לחישוב ולפרשנות. לעיתים קרובות יש להם עמידות גבוהה מפני השפעה של נתונים חריגים. לכן הם שימושיים בסטטיסטיקה חסינה ובסטטיסטיקה תיאורית. עם זאת, הם לעיתים קרובות פחות יעילים מאומדי-M. בנסיבות רבות, אומדי-L מתאימים לקבלת אומדן ראשוני.

דוגמאות
-------

דוגמה בסיסית היא החציון. נתונים *n* ערכים {\displaystyle x\_{1},\ldots ,x\_{n}}, אם {\displaystyle n=2k+1} הוא אי־זוגי, החציון שווה ל-{\displaystyle x\_{(k+1)}}, סטטיסטי הסדר ה-{\displaystyle k+1} ; אחרת, אם {\displaystyle n=2k} הוא זוגי, החציון הוא הממוצע של שני סטטיסטי סדר: {\displaystyle (x\_{(k)}+x\_{(k+1)})/2}. בשני המקרים אלו החציון הוא צירוף ליניארי של סטטיסטי סדר, ולכן הוא דוגמה פשוטה לאומד-L.

דוגמאות נוספות מסודרות לפי מספר סטטיסטי הסדר המעורבים: המקסימום, המינימום, או כל סטטיסטי סדר בודד, שברון, אמצע הטווח, הטווח, טווח קטום (כולל הטווח הבין-רבעוני ), ממוצע קטום (כולל את הממוצע הבין-רבעוני ) והממוצע.
**דליה זיאדה** (בערבית: **داليا زيادة**; נולדה ב-2 בינואר 1982) היא סופרת מצרייה. מחברת הספר "המקרה המוזר של הזאב בעל שלוש הרגליים - מצרים: צבא, אסלאם ודמוקרטיה ליברלית" וספרי עיון נוספים על הפוליטיקה במזרח התיכון.

בעבר ניהלה את מרכז אבן ח'לדון ללימודים דמוקרטיים, ושימשה מנהלת אזורית של הקונגרס האמריקאי-אסלאמי (אנ'). כיום היא מכהנת כיושבת ראש המכון לדמוקרטיה ליברלית, ומנהלת בפועל של מרכז MEEM ללימודי המזרח התיכון ומזרח הים התיכון. וכן משמשת חברת המועצה הלאומית לנשים (אנ') במצרים.

ביוגרפיה
--------

נולדה בקהיר שבמצרים, לאם מורה לערבית ולאב מהנדס בכיר בצבא מצרים. היא למדה ביטחון בין-לאומי (אנ') בפקולטה למשפטים ודיפלומטיה ע"ש פלטצ'ר (אנ') באוניברסיטת טאפטס במסצ'וסטס שבארצות הברית.

זיאדה נטלה חלק מרכזי בתנועה האזרחית שהניעה את המהפכה במצרים בשנת 2011. בעקבות זאת הוגדרה ב-CNN כ"סוכנת שינוי" שראוי לעקוב אחריה, ובאתר הדיילי ביסט (אנ') כונתה כאחת הנשים האמיצות בעולם, במשך שנתיים ברציפות. תואר סיפורה ומאבקה בתקופת המהפכה בכמה ספרים רבי-מכר אמריקאיים, בהם: "Rabble Rousers: Fearless Fighters for Social Justice" מאת לילי אסקלסן גרסיה.

זיאדה הביעה תמיכה בפעילות צה"ל במלחמת חרבות ברזל תוך שהיא מגנה את אירועי הטבח שביצע החמאס ב-7 באוקטובר. בעקבות תמיכתה בישראל הותקפה ברשתות ובתקשורת המצרית. היא ספגה איומים על חייה ותלונות שהוגשו נגדה לתובע הכללי המצרי, ובעקבות זאת נאלצה לעזוב את מצרים. בריאיון שהעניקה ל"כאן חדשות" ב-20 בנובמבר 2023 היא שבה והדגישה שהיא מתנגדת לארגון חמאס ומייחלת לחיסולו בידי ישראל והצביעה על מסוכנותו של הארגון עבור העולם הערבי.

ספריה שבדפוס
------------

* *A Modern Narrative for Muslim Women in the Middle East*; American Islamic Congress 2010 (מחברת שותפה)
* *Paradox of Repression and Nonviolent Movements*; Syracuse University Press 2018 (מחברת שותפה)
* *The Curious Case of the Three-Legged Wolf - Egypt: Military, Islamism, and Liberal Democracy*; Liberal Democracy Institute 2019

שירה
* *Lam Alef*, a collection of poetry in Arabic; Maktoub Publishing 2009

בעריכתה
* *Egypt, Whereto? The Future of Democratic Reform*; Tharwa Foundation 2008
* *The Status-quo of Civil Society and Liberal Democratization in the Arab World*; Ibn Khaldun Center 2012

תרגומים
* *Implacable Adversaries: Arab Governments and The Internet*; Arab Network for Human Rights 2006
* *Civil Rights and the Montgomery Story*, comic book in Arabic; American Islamic Congress 2008

קישורים חיצוניים
----------------

ויקישיתוף מדיה וקבצים בנושא **דליה זיאדה** בוויקישיתוף
* דליה זיאדה, באתר 'נשים מוסלמיות חכמות' (באנגלית)
* דליה זיאדה, באתר מכון וושינגטון למדיניות המזרח התיכון

הערות שוליים
------------

1. ↑  קול שלא שומעים כל יום: החוקרת המצרית שתוקפת את חמאס בריאיון, באתר יוטיוב, ‏20.11.23

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA18426589
* ISNI: 0000 0001 2213 9749
* LCCN: no2009170699
* VIAF: 101558223
* WorldCat (עם VIAF): 101558223

 |
**ישראל (איזי) תפוחי** (נולד ב-2 במרץ 1946) הוא רואה חשבון ומנהל ישראלי, כיהן כנשיא הבונדס וכיו"ר דירקטוריון החברות אפריקה ישראל להשקעות ובזק.

ביוגרפיה
--------

תפוחי נולד בישראל וגדל באוסטרליה אליה היגרו הוריו. בוגר תואר ראשון בכלכלה חשבונאות ומנהל עסקים מאוניברסיטת מלבורן ומוסמך לראיית חשבון מאוניברסיטת RMIT.

את הקריירה המקצועית שלו החל תפוחי ב-1970 בשלוחה האוסטרלית של תאגיד וסטינגהאוס, ב-1971 הצטרף לקבוצת פיליפס בה שימש בתחילה כחשב באחת מחברות הבת האוסטרליות, ב-1975 כרואה חשבון בהנהלה הראשית של פיליפס אוסטרליה בסידני וב-1977 כחשב פיליפס אוסטרליה.

תפוחי היה פעיל ציוני בניו סאות' ויילס וכיהן כיו"ר לענייני עלייה של הקהילה המקומית. ב-1979 עלה לישראל יחד עם משפחתו, עבד תחילה במשרד רואי החשבון ליובושיץ קסירר ושות', ולאחר מכן כחשב בחברות דומיין ופיוניר קונקריט ישראל כשב-1989 מונה לסמנכ"ל הכספים ולדירקטור במועצת המנהלים שלה. ב-1986 התקבל תפוחי ללשכת רואי חשבון בישראל. תפוחי כיהן כיו"ר מועצת המנהלים של חברת אפריקה ישראל להשקעות וב-1997 מונה ליו"ר דירקטוריון בזק תפקיד בו שימש עד יולי 2000, בתקופתו בבזק נפתח שוק השיחות הבינלאומיות לתחרות, והחלו ההכנות לקראת הפרטתה. לאחר עזיבתו כיהן תפוחי במועצה המייעצת לבנק ישראל, כמנכ"ל החממה הטכנולוגית אינקסופט של רון לאודר, וכחבר דירקטוריון בחברות רבות, בהן שיכון ובינוי, חברת החשמל, הראל השקעות, שטראוס עלית ותדיראן קשר. ב-2016 מונה לדירקטור בבנק הפועלים.

בנוסף לפעילותו העסקית חבר תפוחי באגודת ידידי מכון ויצמן ובחבר הנאמנים של המכון, חבר הנהלת לשכת המסחר ישראל-אוסטרליה ולשכת המסחר ישראל-שווייץ. שימש כגזבר תנועת הליכוד והיה חבר בצוות חשיבה של אנשי כלכלה במשרד ראש הממשלה בעת כהונתו הראשונה של בנימין נתניהו כראש הממשלה. מאז מלווה תפוחי את נתניהו ומשמש כיועצו הכלכלי, הוא שימש כחבר בצוות מאה הימים שהקים נתניהו לקראת כינון ממשלת ישראל השלושים ושתיים. לתפוחי הוצע לשמש כמנכ"ל משרד ראש הממשלה אך הוא סירב. בנובמבר 2011 מונה לנשיא ארגון הבונדס, וכיהן בתפקיד עד ספטמבר 2016.

תפוחי מתגורר בירושלים נשוי ואב לארבעה ילדים.

הערות שוליים
------------

1. ↑  הודעה באתר משרד ראש הממשלה
2. ↑  לילך ויסמן, ‏נשיא הבונדס החדש: איזי תפוחי; יחליף את יהושע מצא, באתר גלובס, 2 במאי 2011
טארט תמרים
**טארט** (**Tart**) הוא מאפה המורכב מקלתית קשה ויציבה ממולאת במילויים מתוקים שונים. טארטים קטנים המוגשים כעוגות אישיות נקראים "**טארטלטים**".

סוגים
-----

### טארט פירות טריים

טארט בו הבצק נאפה במלואו בתנור, ולאחר הצינון משטחים על הטארט שכבת "קרם פטיסייר" - קרם צרפתי קלאסי ועשיר, העשוי מחלב, חלמונים וסוכר, ומתובל בוניל. מעל "מלך הקרמים" מסדרים באומנות ובטעם פירות **טריים** חתוכים, לפי העונה, ומזגגים מיד עם תום הסידור כדי למנוע מהפירות להשחיר. זהו טארט צרפתי מהודר ואלגנטי, ומתאים במיוחד לימות הקיץ החמים.

### טארט פירות אפויים

טארט בו הפירות נכנסים לתנור יחד עם המלית (קרם שקדים, פודינג וניל ואפשר גם רסק פרי או ריבה), והופכים מתוקים ורכים. שפע הפירות המתאימים הוא עשיר ומגוון, מאגסים ועד אוכמניות, וכל בחירה תפיק טארט בסגנון אחר. הקרם הקלאסי ביותר הוא קרם שקדים, העשוי שקדים טחונים, סוכר, חמאה וביצים, ואולי גם ברנדי או ליקר אמרטו.

### טארט חביצה

בטארט חביצה (אנ') המלית מבוססת על חביצה, לעיתים משולבים בחביצה פירות שלמים או חתוכים.

### טארט טאטן

 ערך מורחב – **טארט טאטן**  

טארט טאטן על פי מתכון של כריסטוף מישאלאק, מייד עם צאתו מהתנור, לפני זיגוג.
עוגת טארט "הפוכה", אשר הומצאה על ידי האחיות טאטן, שניהלו מלון-מסעדה בחבל סולון בצרפת בתחילת המאה ה-20. העוגה הוגשה לראשונה בפריז במסעדת מקסים המפורסמת, בה היא עדיין שומרת על ייחודה. האפייה מתבצעת על מחבת, בה מבשלים את רבעי-התפוחים בקרמל עשיר בחמאה, עד שהם מזהיבים ומתקרמלים. את פרוסות התפוחים מצפים בבצק פריך, וכשהקרמל עדין מבעבע מכניסים את הטארט לתנור. בתום האפייה, הופכים את הטארט, ומגישים חם, עם כדור גלידה. במקום תפוחים ניתן לשים אגסים ואף חבושים.

### טארט אגוזים

טארט עשיר, המורכב מבסיס בצק פריך חצי אפוי, מאגוזים טריים וקלויים, שעורבבו עם רוטב טופי (קרמל ושמנת מתוקה) חם, ושוטחו על הבצק. ניתן לשלב בין סוגים שונים של אגוזים, לדוגמה אגוזי מלך ואגוזי לוז.

### טארט לימון מרנג

 ערך מורחב – **טארט לימון**  

עוד טארט מן המסורת האמריקאית הוא טארט הלימון. טארט זה משלב בין קרם לימון חמוץ-מתוק, ומעליו מרנג איטלקי. כל זה על קלתית בצק פריך, ונאפה בתנור. מלית הלימון הקלאסית עשויה מלימון, ביצים וסוכר.

ראו גם
------

* קיש
* טארט פודינג

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טארט** |
**טארט פודינג** (באנגלית: **Custard tart**) הוא מאפה אפוי העשוי מבצק הממולא בפודינג ובביצים.

היסטוריה
--------

ההתפתחות של הטארט דומה מאוד לפשטידה. בשפה האנגלו-נורמנית המאפה נקרא "*crustade*" (בעברית: "לא מאושר").

מתכונים רבים מימי הביניים כללו בדרך כלל מאפי בצק עלים עם מילוי תערובת של שמנת, חלב או מרק, ביצים, ממתיקים כמו סוכר או דבש, ולפעמים תבלינים. אז ניתן היה להכין טארטים עם חלב שקדים בתקופות של צום כגון התענית, אולם הם היו יקרים למדי והיו זמינים רק לאנשים בעלי איכות חיים גבוהה. בדרך כלל, נוספו גם מרכיבים מלוחים כמו בשר חזיר טחון או מח עצם. הסיבה לכך היא ששילובי מרכיבים מתוקים ומלוחים היו נפוצים יותר באנגליה בימי הביניים. מילוי הטארט עצמו היה תמיד מתוק.

גרסאות מודרניות
---------------

טארט בציפוי פירות במילוי פודינג
טארטי פודינג בימינו עשויים בדרך כלל מקלתית, ביצים, סוכר, חלב או שמנת ווניל. נהוג לפזר מעליהם אגוז מוסקט ואז לאפות. בניגוד לטארט ביצים, טארט הפודינג מוגש בדרך כלל בטמפרטורת החדר. הם מוגשים כטארטים בודדים, בדרך כלל בקוטר של כ-8 ס"מ, או כטארטים גדולים יותר כך שניתן לחלק אותם לפרוסות.

### בריטניה וחבר העמים

טארט הפודינג הפך למאפה אהוד בבריטניה ובמדינות חבר העמים, שם הם נקראים "טארט פודינג ביצים" או פשוט "פודינג ביצים" כדי להבדיל בין המילוי המבוסס על ביצים לבין הקרם הנפוץ יותר המוגש על בסיס קורנפלור. הם נמכרים במרכולים ובמאפיות בכל רחבי בריטניה.

הטארטים מוגשים כטארט גדול וחותכים אותו לפרוסות, או כטארטים אישיים קטנים יותר. הם תמיד מכוסים בשבבי אגוז מוסקט, ציפוי פירות בסגנון צרפתי או אבקת קינמון.

### צרפת

טארטי הפודינג בצרפת, שם הם מוכרים בשם Flan pâtissier (פלאן פטיסייה), בדרך כלל ממולאים בפירות, מה שהופך אותם דומים למאכל הצרפתי הפופולרי "קלאפוטי (צר')", טארט שמורכב גם מפירות.

### פורטוגל ומקאו

|  |  |
| --- | --- |
|  |  ראו גם – **פסטל דה נאטה** |

פסטל דה נאטה הוא מאפה פורטוגזי מתוק במילוי רפרפת וקינמון הנפוץ בפורטוגל ובקרב מדינות הדוברות פורטוגזית. הקינוח מורכב ממעטפת דקה של בצק עלים דמוית טארט שעליה מוסיפים רפרפת המבוססת על חלמון ביצה וקינמון.

ראו גם
------

* עוגת נפוליאון
* פודינג
* טארט

קישורים חיצוניים
----------------

ויקישיתוף מדיה וקבצים בנושא **טארט פודינג** בוויקישיתוף

הערות שוליים
------------

1. ↑  "Custard tarts recipe". *foodtolove.com.au*. אורכב מ-המקור ב-18 בינואר 2017. נבדק ב-18 במאי 2016. `{{cite web}}`:  (עזרה)
2. ↑  "Custard". *Oxford English Dictionary, Second Edition*. Oxford University Press. 1989. נבדק ב-14 בדצמבר 2007. `{{cite web}}`:  (עזרה)
3. ↑  Matterer, James L. (2000). "Daryols". *A Boke of Gode Cookery — Medieval Recipe Translations*. נבדק ב-14 בדצמבר 2007. `{{cite web}}`:  (עזרה)
4. ↑  "Baking for Britain — Custard Tarts". 2006. נבדק ב-15 בדצמבר 2007. `{{cite web}}`:  (עזרה)
5. ↑  "Icon nominations > Egg custard tart". *Icons — a portrait of England*. Department for Culture, Media and Sport. אורכב מ-המקור ב-6 יוני 2008. נבדק ב-14 דצמבר 2007.
6. ↑  Wade, Emilie (2019-03-25). "Where to buy the best egg custard tart". *Good Housekeeping* (באנגלית בריטית). נבדק ב-2022-03-10.
7. ↑  "Flan pâtissier à la vanille (Julien Delhome)".
**קלמן-ליברמן** היא תוכנית אקטואליה יומית בהגשת קלמן ליבסקינד ואסף ליברמן המשודרת בתחנת הרדיו כאן ב' של תאגיד השידור הישראלי מיום הקמתו.

כאשר אחד מהמגישים נעדר מחליף אותו עיתונאי אחר מתאגיד השידור, אבישי גרינצייג או תמר אלמוג או רועי שרון.

היסטוריה
--------

ביולי 2016 פורסם כי אסף ליברמן וקלמן ליבסקינד ערכו פיילוט לתוכנית רדיו בתאגיד השידור הישראלי ההולך וקם, בעקבות הפרסום הושהה ליברמן מהגשת התוכנית בוקר טוב ישראל בגלי צה"ל.

בפברואר 2017 פורסם כי אכן השניים יגישו תוכנית אקטואליה מרכזית בכאן ב ברצועת השעות 8:00 עד 10:00.

התוכנית מתאפיינת בראיונות עומק ארוכים ובפינות מוזיקליות של ד"ר חזי עמיאור ועומר בן-רובי.

בשנת 2022 הייתה "קלמן ליברמן" לתוכנית האקטואליה השנייה הכי מואזנת בישראל לפי מדד TGI.

נעימת הפתיחה של התוכנית עובדה מתוך השיר "Certainty" של להקת הרוק "טמפלס".

קישורים חיצוניים
----------------

* "קלמן ליברמן", באתר כאן
* יונתן כיתאין, ‏"אנחנו מחליפים בינינו הודעות שמאשימות אותנו בהתקרנפות כדי לנחם אחד את השני", באתר גלובס, 5 באפריל 2019

הערות שוליים
------------

1. ↑  איתי שטרן, אסף ליברמן הושעה מגלי צה"ל בגלל שהשתתף בפיילוט של התאגיד, באתר הארץ, 28 ביולי 2016
2. ↑  יונתן כיתאין, ‏ליבסקינד את ליברמן: מגיש "בוקר טוב ישראל" מצטרף לתאגיד, באתר גלובס, 12 בפברואר 2017
3. ↑  דוד ורטהיים‏, הקרב על הבוקר: הניצחון של רשת ב' (ושל ינון ובן) - וואלה! ברנז'ה, באתר וואלה!‏, 8 באוגוסט 2022
**קְסֵרוֹדֵ֫רְמָה פִּיגְמֶנְט֫וֹזוּם** (**Xeroderma pigmentosum**, בקיצור: **XP**) היא מחלה תורשתית רצסיבית חשוכת מרפא שבה קיים פגם באנזימי תיקון ה-DNA המוגברים בעת חשיפה לקרינת UV.

בחולי קסרודרמה פיגמנטוזום קיימת מוטציה בגן המקודד לאחד מהאנזימים המשתתפים בתהליך תיקון ה-DNA. חשיפה קלה לקרינה על-סגולה גורמת לנזקים גנטיים חמורים המובילים להתפתחות מהירה של גידולים סרטניים על פני העור. הסיכוי ללקות בסרטן העור אצל חולי המחלה גבוה פי 1,000 מאשר הסיכוי של אנשים בריאים. במקרים קיצוניים של המחלה, אסורה כל חשיפה לקרינה על-סגולית. קרצינומה של תאי בסיס וסרטן נמצאים בתדירות גבוהה יותר בגיל צעיר של חולי המחלה מאשר באוכלוסייה הכללית. גרורות ממאירות ומלנומה הם סיבות המוות העיקריות של מיתת חולי קסרודרמה פיגמנטוזום. מחלה זו נפוצה בשני המינים ובכלל הגזעים בשכיחות של 1 ל-250,000 איש, ושכיחות גן של 1 ל-1,200 איש. המחלה נפוצה בערך פי שישה אצל יפנים מאשר בקבוצות אחרות של אוכלוסייה. 

הפגם הנפוץ ביותר בקרב חולי המחלה הוא מוטציה בגן שאחראי על תיקון טעויות באמצעות חיתוך נוקלאוטידים (Nucleotide excision repair). המוטציה גורמת למחסור או לירידה בתפקוד של גן זה, וכתוצאה מכך טעויות בשכפול ה-DNA אינן מטופלות כהלכה, ונוצרות בגנום מוטציות שגורמות לתאים לתפקד באופן לקוי או למות. אם נוצרות מוטציות באונקוגן או בגנים לבקרה על גידולים, הדבר עלול לגרום להופעה של מחלת הסרטן. נזקים ושגיאות ב-DNA נגרמים באופן ספונטני בכל עת, אך חשיפה לקרינה על-סגולה שמקורה באור השמש מגבירה את היווצרותם.

במדיה
-----

בספריו של דין קונץ "אל פחד" ו"תפוס את הלילה" הגיבור לוקה בפגם הגנטי הזה, וכתוצאה מכך, הסיפור ברובו מתרחש בלילה ומעניק לספרים נקודת מבט שונה מעט.

בסרט "נשיקה בחצות" הגיבורה הראשית בסרט לוקה במחלה זו, ולכן רובו הגדול של הסרט מתרחש אך ורק בלילה.

בסרט "האחרים" ילדיה של הגיבורה לוקים במחלה זו, ולמחלה תפקיד משמעותי בסרט. 

דמות האנטגוניסט בסרט "כיבוי אורות", דיאנה, סובלת ממחלה זו.

קישורים חיצוניים
----------------

ויקישיתוף מדיה וקבצים בנושא **קסרודרמה פיגמנטוזום** בוויקישיתוף
* קסרודרמה פיגמנטוזום, באתר אנציקלופדיה בריטניקה (באנגלית)

* תמונה של אדם חולה בעל גידולים על העור
* אגודת הקסרודרמה פיגמנטוזום האמריקנית (באנגלית)
* אתר תמיכה לחולי XP ולמשפחותיהם (באנגלית)
**עיט נחשים אסייתי** (שם מדעי: *Spilornis*) הוא סוג של דורס יום ממשפחת הנציים החי בדרום-מזרח אסיה. הוא אינו קרוב לעיטים האמיתיים אלא דווקא לחיוויאי הניזון בעיקר מנחשים.

לדורסים אלה פנים צהובות ונקיות מנוצות, מקור גדול וחד, ציצה מאחורי ראשם ורגליים ארוכות עם טפרים חדים. מינים שונים יכולים להיות צבעוניים יותר מאחרים. הכנפיים ארוכות ומותאמות לתעופה בין ענפים ועלים ביער.

עיט הנחשים עף ביער ומחפש נחשים למאכל. הוא תופס אותם במהירות בטפרים והורג אותם עם מקורו. לאחר מכן הוא עף למקום מבודד לאכול את הטרף. בנוסף הם יטרפו יונים קטנים, עופות שונים, לטאות וחסרי חוליות גדולים.

מינים
-----

* עיט נחשים מצויץ (Spilornis cheela)
* Spilornis elgini
* עיט נחשים פיליפיני (Spilornis holospilus)
* Spilornis kinabaluensis
* Spilornis klossi
* Spilornis rufipectus

קישורים חיצוניים
----------------

ויקישיתוף מדיה וקבצים בנושא **עיט נחשים אסייתי** בוויקישיתוף
* עיט נחשים אסייתי, באתר ITIS (באנגלית)
* עיט נחשים אסייתי, באתר NCBI (באנגלית)
* עיט נחשים אסייתי, באתר Animal Diversity Web (באנגלית)
* עיט נחשים אסייתי, באתר האנציקלופדיה של החיים (באנגלית)
* עיט נחשים אסייתי, באתר GBIF (באנגלית)
**קרב מילאי** הוא קרב ימי שניטש בשנת 36 לפנה"ס, במהלך מלחמת האזרחים הרומית, בין ציי אוקטביוס וסקסטוס פומפיוס. הלחימה נערכה ליד מילאי (כיום מילאצו) בחוף הצפון-מזרחי של סיציליה, והסתיימה בניצחונו של אוקטביוס.

רקע
---

לאחר תבוסתם של שרידי המחנה הרפובליקאי בקרב מונדה בשנת 45 לפנה"ס על ידי יוליוס קיסר, הצליח סקסטוס פומפיוס לברוח לסיציליה וניצל את חוסר היציבות הפוליטית ברומא כדי לבנות לעצמו בסיס בטוח לפעילות. פומפיוס עסק בעיקר בשוד ימי וכך איים על אספקת המזון לרומא.

כל ניסיונותיהם של אנשי הטריומווירט השני להביסו עלו בתוהו, חוזה שלום שנחתם איתו לא קוים על ידו. מעשי האיבה התחדשו בשנת 37 לפנה"ס, פומפיוס הביס את אוקטביוס בקרב מסינה כתוצאה מחוסר ניסיונו של האחרון בלוחמה ימית. כתוצאה מהתבוסה אוקטביוס העביר את השליטה בצי למצביאו הראשי מרקוס ויפסניוס אגריפה וזה החל לבנות ולאמן את הצי מחדש.

הקרב
----

בשנה הבאה הצי החדש של אוקטביוס גמר את אימוניו והיה מוכן לצאת למלחמה. תחילה נחת אגריפה עם הצי בסטרונגילי (כיום סטרומבולי) שבאיים הליפאריים, משם הוא הצליח לכבוש את האי היקסיאה (כיום באסילוצו) ללא התנגדות ונערך לתקוף את מילאי.

במילאי היה מוצב צי של 40 ספינות בפיקודו של דמוקרטס. פומפיוס, שהבין את הסכנה שבפלישה על בסיס פעולתו, שלח כתגבורת צי נוסף בן 45 ספינות בראשותו של אפולופאנס.

מיקום הקרב
בתחילה תכנן אגריפה לתקוף את מילאי בעזרת חצי מכוחותיו, אולם כשהגיע נוכח לדעת שרוב הצי של פומפיוס נמצא במקום, ולכן הוא הזעיק את שאר כוחותיו מהיקסיאה. במקביל הודיע אגריפה לאוקטביוס על התפתחות העניינים ואוקטביוס הצטרף אליו לקרב. אגריפה פיקד על האגף המרכזי בצי שהיה מורכב מאוניות חמש-חתרית כבדות בעוד שציו של פומפיוס היה מורכב מליבורניות. יתרון התמרון והניסיון היה לצדו של פומפיוס בעוד שיתרון חוזק הספינות היה שייך לאגריפה.

למרות יכולת התמרון של פומפיוס חוזקו של הצי הקיסרי הכריע את המערכה. האוניות הגדולות והחזקות של אגריפה הצליחו לנגח את האוניות הקטנות והחלשות. כמו כן עשה הצי הקיסרי שימוש במתקן "העורב", שנועד ללכוד ספינות אויב. פומפיוס הורה לצי שלו לסגת והם ברחו למים רדודים היכן שספינותיו הכבדות של אגריפה לא יכלו לרדוף אחריהם. אגריפה ניסה בהתחלה לצור על הצי של פומפיוס אולם עד מהרה וויתר על תוכנית זאת בעקבות מצבם הרע של מלחיו.

הצי המובס של פומפיוס הצליח לסגת לבסיסו. בסך הכל איבד הצי 30 ספינות לעומת 5 ספינות של הצי הקיסרי שהוטבעו. הניצחון הקיסרי במילאי היה ראשית הסוף של פומפיוס ותרם רבות להגדלת יוקרתו וביסוס כוחו ושליטתו של אוקטביוס ברומא ואיטליה.

לקריאה נוספת
------------

* Appianus. *Roman History*. Translated by H. White. The Loeb Classical Library. Cambridge (MA), Harvard University Press, and London, William Heinemann, 1912. Digitized copy in: LacusCurtius.
* J.S. Morrison, *Greek and Roman Oared Warships, 399-30 B.C.* Oxford, Oxbow Books, 1996. pp. 154–157.
**ארה כחולת-גרון** (שם מדעי: *Ara glaucogularis*) הוא מין של תוכי מהסוג ארה, המצוי בסכנת הכחדה בטבע. תפוצתו כיום אנדמית רק לצפון-מרכז בוליביה, בה הוא חי ביערות גשם וסוואנה טרופי. המין הצטמטם בהדרגה בטבע, לאחר תחרות על מקום קינון, טריפה וצמצום בית גידול, אשר הוחמר על ידי ציד של הילידים ולכידה לסחר בחיות מחמד. כמו כן הוא מאוים מבירוא יערות, מינים פולשים, מחלות פולשות.

הארה חיה כיום בעיקר ביאנוס דה מוסוס, בקרבת טרינידד כשישנם כמה תוכניות שימור עבורה. היא מין מוגן בבוליביה, בה חיים בטבע כ-208–303 פרטים.

ארה זו דומה מאוד למין ארה כחולה-צהובהובעבר נחשבה לתת-מין שלה, אך היא הועברה למין נפרד ב- עקב מספר הבדלים.

אורך התוכי כ-85 ס"מ, לרבות נוצות הזנב והוא בעל מוטת כנפיים כ-90 ס"מ. 750 גרם בנקבות ו-950 גרם בזכרים שמעט גדולים יותר, כשפרטים גדולים מגיעים למשקל 1,100 גרם. עם זאת בשאר המראה שני הזוויגים דומים ולשניהם כסות נוצות צהובה-כחולה בעוד הפנים לבנות. המקור שחור והסנטר והלחיים כחולים כהים וגם קצוות הכנפיים. המין נבדל מהארה הכחולה-צהובה בעיקר בגרון הכחול כהה הפרוש יותר, לעומת שחור וכן בכיפת המצח הכחולה ולא ירוקה.

תוכי זה מתרבה לרוב פעם בשנה ומקנן על עצים גבוהים בטבע ומטיל בקן אחת עד שלוש ביצים. שני ההורים שומרים על ילדיהם עד לבגרותם, כעבור שנה. ההוא מגיע לבגרות מינית בערך בגיל 5 שנים.

קישורים חיצוניים
----------------

ויקישיתוף מדיה וקבצים בנושא **ארה כחולת-גרון** בוויקישיתוף
* ארה כחולת-גרון, באתר ITIS (באנגלית)
* ארה כחולת-גרון, באתר NCBI (באנגלית)
* ארה כחולת-גרון, באתר Animal Diversity Web (באנגלית)
* ארה כחולת-גרון, באתר האנציקלופדיה של החיים (באנגלית)
* ארה כחולת-גרון, באתר GBIF (באנגלית)

הערות שוליים
------------

1. ↑  ארה כחולת-גרון באתר הרשימה האדומה של IUCN
**אולריך "אולי" מאורר** (בגרמנית: **Ulrich "Ueli" Maurer**; נולד ב-1 בדצמבר 1950) הוא פוליטיקאי שווייצרי, שכיהן כנשיא שווייץ בשנים 2013 ו-2019. כיהן גם כראש מחלקת הכספים במועצת הברית (הממשלה) של שווייץ.

ביוגרפיה
--------

מאורר נולד כבנו של חקלאי עני בקנטון ציריך. הוא הוסמך כרואה חשבון, היה מנהל אגודת החקלאים של קנטון ציריך, נשיא אגודת מגדלי הירקות בשווייץ ונשיא אגודת המיכון החקלאי של שווייץ. שירת בצבא שווייץ והגיע לתפקיד של מפקד גדוד רגלים רכוב על אופניים בדרגת רב-סרן.

מאורר היה לחבר במפלגת העם השווייצרית. בשנת 1978 החל לעבוד בממשל מחוז הינוויל (Hinwil) שבקנטון ציריך. ב-1983 נבחר לכהן במועצת הקנטון ואף היה יושב הראש שלה. ב-1991 הפסיד בבחירות חוזרות למועצת הקנטון, אך נבחר לחבר האספה הפדרלית של שווייץ, שבה כיהן עד 2008.

ב-1996 נבחר מאורר לנשיא מפלגת העם וכיהן בתפקיד עד לאחר הבחירות הפדרליות ב-2007. בכהונתו זו נקט ברטוריקה אגרסיבית שחרגה מקוד ההתנהגות הפוליטי שהיה מקובל בשווייץ עד אז. עם זאת זכה בהמשך להערכה בזכות התנהלותו כחבר מועצת הברית של שווייץ. במהלך כהונתו הוכפל מספר הבוחרים שתמכו במפלגה והיא הייתה למפלגה הגדולה במדינה (אם כי רוב הקרדיט על כך ניתן לאיש החזק במפלגה, כריסטוף בלוכר (Christoph Blocher)). ב-2008 נכשל בניסיונו להיבחר למועצת המדינות, הבית העליון של האספה הפדרלית השווייצרית.

### כהונה במועצה הפדרלית

בדצמבר 2008 נבחר מאורר על ידי האספה הפדרלית לכהן כחבר מועצת הברית במקומו של סמואל שמיד (Samuel Schmid). הוא החל בכהונתו בראשית 2009 כראש המחלקה לביטחון, הגנה אזרחית וספורט. בשלהי 2015 נבחר שנית לכהן במועצה הפדרלית. ב-2016 עבר לכהן כראש מחלקת הכספים. במסגרתו השתתף ב-2017 בפסגת ה-G-20 שנערכה בהמבורג שבגרמניה - השתתפות ראשונה בפסגה של חבר הממשלה הפדרלית של שווייץ.

בשנת 2012 כיהן מאורר כסגנה של נשיאת שווייץ אוולינה וידמר-שלומפף, ובמהלך 2013 היה נשיא המדינה. ב-2018 כיהן שנית כסגן הנשיא בשנת נשיאותו של אלן ברסה, וב-2019 כיהן בכהונה שנייה כנשיא. בסוף שנת 2022 סיים את כהונתו במועצה הפדרלית של שווייץ. במקומו מונתה כראש מחלקת הכספים קארין קלר-סוטר.

מאורר מתגורר בהינוויל שבקנטון ציריך. הוא נשוי ואב לשישה ילדים.

קישורים חיצוניים
----------------

ויקישיתוף מדיה וקבצים בנושא **אולי מאורר** בוויקישיתוף
* אולי מאורר, באתר מועצת הברית של שווייץ
* First among equals: Ueli Maurer – an old, new Swiss president, באתר Swissinfo
* אולי מאורר, ברשת החברתית אקס (טוויטר)

| נשיאי שווייץ (משנת 2000) |
| --- |
| 

|  |  |
| --- | --- |
| 2000: אוגי ‏•‏‏ 2001: לאואנברגר ‏•‏‏ 2002: ויליגר ‏•‏‏ 2003: קושפאן ‏•‏‏ 2004: דייס ‏•‏‏ 2005: שמיד ‏•‏‏ 2006: לאואנברגר ‏•‏‏ 2007: קלמי-רה ‏•‏‏ 2008: קושפאן ‏•‏‏ 2009: מרץ ‏•‏‏ 2010: לויטהרד ‏•‏‏ 2011: קלמי-רה ‏•‏‏ 2012: וידמר-שלומפף ‏•‏‏ 2013: מאורר ‏•‏‏ 2014: בורקהלטר ‏•‏‏ 2015: סומרוגה ‏•‏‏2016: שניידר-אמאן ‏•‏‏ 2017: לויטהרד ‏•‏‏ 2018: ברסה ‏•‏‏ 2019: מאורר ‏•‏‏ 2020: סומרוגה ‏•‏‏ 2021: פרמלן ‏•‏‏ 2022: קאסיס ‏•‏‏ 2023: ברסה ‏•‏‏ 2024: אמהרד |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1023936070
* HDS: 049422
* ISNI: 0000 0001 1132 5853
* SUDOC: 253572851
* VIAF: 161789385
* WorldCat: viaf-161789385

 |
**אהרון חרמוני** (12 במרץ 1884 – 28 ביוני 1960) היה סופר, עיתונאי, עורך ופובליציסט עברי.

קורות חיים
----------

נולד בסווינצאן שבליטא, בשם אהרן גינצבורג, בנו של חנוך גינצבורג, מחובבי ציון שרכש אדמות בחדרה. בצעירותו כתב בעיתונים "המליץ" ו"הצפירה".

בשנת 1898 נשלח על ידי אביו לארץ ישראל כדי לנהל את המשק בחדרה. הוא הגיע אל משה לייב ליליינבלום וזלמן אפשטיין באודסה, כדי שיתדרכו אותו בדרכים הבלתי-לגאליות לעלייה לארץ ישראל. כעבור שנה, על פי עצתם, הוא עלה לארץ ישראל כשהוא מחופש לצליין רוסי, אולם הפקיד העות'מאני בנמל יפו חשף את התרמית, ומנע ממנו את הכניסה לארץ. הוא נסע למצרים, ורק כעבור כמה שבועות הצליח להיכנס לארץ ישראל.

למד בבית הספר מקוה ישראל. לאחר סיום לימודיו קיבל משרת הוראה בחדרה, במקומו של יוסף ויתקין. באותה תקופה הוא הקים עם חיים הררי מחתרת עברית. השתתף בשביתת תלמידים כנגד כי"ח, נגד עבודה ערבית.

בשנת 1902 נסע ללמוד באוניברסיטאות ברן וז'נבה. ערך עבודה מדעית על ים המלח.

בשנת 1908 סייע לנחום סוקולוב בעריכת "העולם" בקלן.

בשנת 1910 ערך את השבועון "המבשר" בקושטא, ועסק שם בפעילות ציונית. תקופה מסוימת התגורר ופעל בצרפת ובגרמניה. פרסם מיצירותיו הספרותיות בעיתונים שונים ובהם "הצבי" ו"הצופה".

לאחר מלחמת העולם השנייה שב לארץ ישראל, ומאז עסק בעבודה עיתונאית וספרותית. פרסם מונוגרפיות על משפחת רוטשילד ויוהאן אוגוסט סטרינדברג, מסות על סופרי צרפת. עבד בארכיון הכנסת.

בשנת 1952 פרסם את ספר זיכרונותיו "בעקבות הבילויים".

נפטר בתל אביב ב-27 ביוני 1960 ונקבר בבית העלמין קריית שאול.

מספריו
------

* חרמוני, אהרן בן חנוך / הרוטשילדים, תרצ"ו - אוצר החכמה, הקדמה מאת מאיר דיזנגוף
* א.(הרון) חרמוני, בעקבות הבילויים, הוצאת מס, ירושלים, 218 עמ'

לקריאה נוספת
------------

* בשלהי המאה התשע־עשרה, מזכרונות א. חרמוני, תרנ"ט (1898–1899), בתוך: אברהם יערי, **זכרונות ארץ ישראל**, חלק שני, פרק עד, עמ' 765–771.

קישורים חיצוניים
----------------

* "איש המחתרת של חובבי ציון" הבקר, 29 ביולי 1949
* יוחנן פוגרבינסקי, "בעקבות הבילויים", חרות, 4 באפריל 1952

הערות שוליים
------------

1. ↑  שבועון ציוני בשפה העברית שנוסד על ידי 'ועדת העיתונות' ויצא לאור בקושטא בשנים 1910–1911. העורך האחראי היה שמואל הוכברג. העורכים בפועל היו אהרון חרמוני (ב-1910) וא' י' קרטשמאר (יזרעאלי) (ב-1911). השבועון היה מיועד לציבור קוראי עברית בטורקיה, אך רכש לעצמו קהל קוראים גם מחוץ לגבולותיה, ראו במכון ז'בוטינסקי.
2. ↑  יוסי גולדשטיין, בין ציון לציונות: תולדות התנועה הציונית, 1881–4191, האוניברסיטה הפתוחה
3. ↑  אהרן חרמוני באתר GRAVEZ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300802205171
* BnF: cb165648248 (data)
* GND: 1214112021
* ISNI: 0000 0000 8697 7891
* NTA: 296745340
* SUDOC: 241370310
* VIAF: 126041609
* WorldCat (עם VIAF): 126041609

 |
פירוש נוסף ערך זה עוסק בכלי אוכל. אם התכוונתם למשמעות אחרת, ראו מזלג (פירושונים).
מזלג
שיני המזלג
**מזלג** הוא כלי אכילה, לו ידית מצד אחד ומספר קצוות משוננים מצידו השני, אשר מטרתו להרים חתיכות מזון על מנת להקל על אכילתן.

המזלג נפוץ היום בעולם, אך במזרח הרחוק משתמשים בעיקר במקלות אכילה.

היסטוריה
--------

מזלגות פרסיים המתוארכים למאה השמינית או התשיעית
במקור, היו המזלגות ישרים ודמו לקלשון. מבנה זה איפשר לאחוז במזון בזמן שחותכים אותו וכן להרים את המזון, אך לא לאסוף אותו. מזלגות כאלה שימשו במזרח התיכון במשך מאות שנים, והוזכרו בתנ"ך:

> 
> וּמִשְׁפַּט הַכֹּהֲנִים אֶת-הָעָם:
> כָּל-אִישׁ זֹבֵחַ זֶבַח, וּבָא נַעַר הַכֹּהֵן כְּבַשֵּׁל הַבָּשָׂר, **וְהַמַּזְלֵג שְׁלֹשׁ הַשִּׁנַּיִם** בְּיָדוֹ; וְהִכָּה בַכִּיּוֹר, אוֹ בַדּוּד, אוֹ בַקַּלַּחַת, אוֹ בַפָּרוּר - כֹּל אֲשֶׁר **יַעֲלֶה הַמַּזְלֵג**, יִקַּח הַכֹּהֵן בּוֹ. כָּכָה יַעֲשׂוּ לְכָל-יִשְׂרָאֵל הַבָּאִים שָׁם, בְּשִׁלֹה.
> 
> 
> 
> — ספר שמואל א', פרק ב', פסוקים י"ג–י"ד
> 

מעריכים כי המזלג הגיע לאירופה במאה השביעית או השמינית, דרך השפעה פרסית. שם מעמד הביניים הבורגני, בעלי נימוסי השולחן, עשו שימוש במזלג לאכילת בשרים.

פרשן התלמוד חננאל בן חושיאל, אשר פעל בסוף המאה ה-10 ובתחילת ה-11, מספר על המזלג שבו עושים שימוש בני יוון. הוא מציין בפירושו למסכת בבא מציעא את הדברים הבאים: 

> 
> פי' המנק כלי שיש בו שני ראשים כגון **המזלג שיש לו ג' שינים ודרך בני יון להחזיק חתיכת הבשר ולחתוך עם הסכין ולאכול ונוטל זה שחתך ונותנו לתוך פיו ואין ידיו נוגעות כבשר כלל מפני הזוהמה**.
> 
> 
> 
> — פירושו לתלמוד בבלי, מסכת בבא מציעא, דף כ"ה, עמוד ב'
> 

לפני המצאת המזלג אכלו באירופה רק באמצעות סכין, כף ובידיים. בני המעמדות העליונים, בעיקר הנשים שבהם, נהגו, על מנת שלא ללכלך את ידיהם, להרים את המזון מהצלחת ולאכול עם שני סכינים.

במאה ה-11 הגיע המזלג לאיטליה, דרך האימפריה הביזנטית, ושימש להחזקת גוש הבשר בזמן שחתכו אותו (ואת הבשר עצמו אכלו בידיים), אולם רק במאה ה-16 נוצרו מזלגות עם שלוש וארבע שיניים שנועדו לאכילת פסטה, זו הייתה התקופה בה הפך המזלג לפופולרי באיטליה בקרב האצולה. מעמד הסוחרים החל להשתמש במזלג אחרי 1700.

המזלג מוזכר בספרו של תומאס קוייאט על מסעותיו לאיטליה משנת 1611, אולם בצפון אירופה התייחסו למזלג כאל קוריוז איטלקי.
המזלג החל להיות מקובל באירופה מהמאה ה-17, ובבריטניה רק במאה ה-18. באותה עת פיתחו את המזלג כפוף השיניים, המקובל היום בשימוש, בגרמניה.

לקריאה נוספת
------------

* הרב ישראל דנדרוביץ, **על קצה המזלג** (על אכילה במזלג ביהדות ובחסידות), בתוך: קובץ עץ חיים (באבוב), גיליון כא, אדר תשע"ד, עמודים: רלח - רסט.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מזלג** |
| ויקיציטוט ציטוטים בוויקיציטוט: **מזלג** |
| ויקישיתוף תמונות ומדיה בוויקישיתוף: **מזלגות** |

* איך המזלג שינה את ההיסטוריה?, באתר כלכליסט, 13 באפריל 2013
* מזלג, באתר אנציקלופדיה בריטניקה (באנגלית)

הערות שוליים
------------

1. 1 2  History of the Fork
2. ↑  בבא מציעא, דף כה, ב, באתר HebrewBooks.org

| סכו"ם |
| --- |
| 

|  |
| --- |
|  סכין •  כף •  מזלג •  כפית •  כף-מזלג •  ספלייד |

 |

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000319908

 |
**האיגוד הישראלי לאיכות (אי"א)** נוסד בשנת 1973 לשם קידום האיכות בישראל ונמנה עם איגודי האיכות המובילים בעולם. האיגוד הוא עמותה אשר מונה כאלף מומחי איכות - מהנדסים, הנדסאים, טכנאים, רופאים, מחנכים, מנהלים בכירים בתעשייה, בשירותים העסקיים והציבוריים וכן כמאה ארגונים מוסדיים: מוסדות, מפעלים, חברות וארגונים מהמובילים בתחומם בישראל. מדי שנה מארגן האיגוד כנס לאומי או לסירוגין בינלאומי בנושאי איכות ומצוינות בו משתתפים כאלפיים מומחי איכות מישראל ומהעולם.

היסטוריה
--------

בשנת 1973 חברו יחדיו 25 עובדים, העוסקים בהבטחת איכות במפעלים הביטחוניים המובילים בישראל להקמת האיגוד הישראלי לאיכות. ייעודו של הארגון - קידום המומחיות המקצועית של העוסקים בתחום ניהול האיכות והמצוינות תוך יצירת ערך לארגונים והחברות במשק הישראלי. כיושבת ראש הראשונה של האיגוד, נבחרה מרים מילר.

|  |
| --- |
| **עריכת ערכים** |
| מדריכי עריכה* איך ליצור דף חדש
	+ אשף הערכים
* דף (תחביר ויקי)
	+ עורך חזותי
	+ עריכת קוד מקור

שילוב מרכיבים בדף:* קישורים
* הערות שוליים
* קטגוריות
* תמונות
	+ מצגת תמונות
	+ גלריה
* טבלאות
* שימוש בתבניות
* נוסחאות מתמטיות
* נוסחאות כימיות
* תווים מוזיקליים
* צירי זמן וגרפים
* קוד מקור

אחרים:* דפי השיחה
* דפי הפניה
* שינוי שמות דפים
* שחזור דף לגרסה קודמת
* עריכת תבנית
* צבעים בוויקיפדיה
	+ ערכת צבעים
* איך להסתדר עם דו-כיווניות
 |
| * ויקיפדיה צעד אחר צעד
* מדריך לכתיבת ערכים
* מונחים מרכזיים בוויקיפדיה
* טיפים
* מלחמת עריכה
* מדריך לנקודת מבט נייטרלית
* שאלות ותשובות נפוצות
 |

.

פעילותו
-------

במהלך השנה מקיים האיגוד מגוון פעילויות המכוונות לחבריו כמו גם לציבור הרחב של העוסקים בפעילויות ניהול האיכות, החדשנות והמצוינות וארגונים שונים.

הפעילות המקצועית השוטפת של האיגוד מתקיימת במסגרת ועדות ומגזרים:

* תכנון אסטרטגי
* הדרכה והסמכה
* אתיקה
* מינויים והערכה
* קשרים בינלאומיים
* קשר עם האקדמיה

הסמכה
-----

האיגוד הישראלי לאיכות מבוסס על העקרונות של האיגוד האמריקאי לאיכות.

האיגוד מקיים בחינות הסמכה במגוון מקצועות האיכות:

* הסמכה בהנדסת איכות (ICQE)
* הסמכה למנהלי/מנהלות איכות (ICQM)
* הסמכה בהנדסת אמינות ((ICRE)
* הסמכה לבעלי/בעלות תואר שני באיכות (AC-ICQE/M)

קשרים בינלאומיים
----------------

נציגי האיגוד נוטלים חלק פעיל בוועדות תקינה הלאומיות והבינלאומיות

האיגוד נמנה עם יוזמי איגוד האיכות הבינלאומי ועם יוזמי ארגן האיכות של המזרח התיכון וצפון אפריקה.

קישורים חיצוניים
----------------

* אתר האינטרנט הרשמי של האיגוד הישראלי לאיכות
* האיגוד הישראלי לאיכות, באתר "גיידסטאר ישראל"
המונח "תיאורמה" מפנה לכאן. לערך העוסק בסרטו של פאזוליני, ראו תיאורמה (סרט).
במתמטיקה, **משפט** (בלועזית: **תאורמה**; באנגלית: **Theorem**) הוא פסוק שניתן להוכיח אותו במסגרת מערכת אקסיומות מסוימת. הוכחת משפטים היא מהפעילויות המרכזיות במתמטיקה.

למשפט ישנם שני חלקים: התנאים הדרושים להתקיימותו, והמסקנות שהמשפט מסיק על סמך אותם תנאים.

דוגמה למשפט: "אם המשולש שאורכי צלעותיו הם {\displaystyle a,b,c} הוא משולש ישר-זווית, ו-{\displaystyle c} הוא אורך היתר שלו, אז {\displaystyle a^{2}+b^{2}=c^{2}}". זהו משפט פיתגורס המפורסם. התנאי כאן הוא שהמשולש הנתון הוא ישר-זווית, והמסקנה היא המשוואה הקושרת את אורכי הצלעות.

דוגמה נוספת למשפט: "המספר {\displaystyle {\sqrt {2}}} הוא אי רציונלי". כאן לכאורה אין תנאים מוקדמים, אך בפועל ישנה הנחה של הסכמה על כמה מושגים בסיסיים, דוגמת ההסכמה על הגדרת המושג "מספר", והאקסיומות העוסקות במספרים.

נשים לב כי **הוכחת** המשפט אינה נחשבת חלק ממנו, אך קיומה של הוכחה אחת לפחות הכרחי על מנת לקרוא לטענה "משפט". לאותו משפט יכולות להיות הוכחות רבות - למשפט פיתגורס ידועות מאות הוכחות שונות. טענה שמנוסחת כמשפט אך לא ידועה לה הוכחה נקראת השערה.

לא כל הטענות המתמטיות המנוסחות כמשפט אכן נקראות "משפט". נהוג לקרוא "משפט" רק לטענות מעניינות או בעלות ערך. זוהי הגדרה מעורפלת ומאוד לא מתמטית, ואין כלל מדויק הקובע מתי נקראת טענה כלשהי "משפט".

לעיתים משתמשים במילה "לֶמה" (lemma) כדי לציין משפט שחשיבותו העיקרית היא כטענת עזר למשפטים אחרים. רוב הלמות הן טכניות ואין להן חשיבות עצמאית. מאידך יש למות, כדוגמת הלמה של צורן, הלמה של בורל-קנטלי ורבות אחרות, שיש להן גם ערך משל עצמן.

כמו כן נהוג לכנות בשם "מסקנה" תוצאה שנובעת ישירות ממשפט כלשהו, ובשם "טענה" כדי לכנות טענות כלליות שאינן מעניינות מספיק כדי להיקרא "משפט". ההבדל, כאמור, הוא טרמינולוגי בלבד ואין לו השלכות של ממש.

**משפט הפוך** (למשפט נתון) הוא משפט שבו מוחלפים חלק מן ההנחות והמסקנה בתפקידיהם. דוגמה:

* **משפט**: אם מספר טבעי מתחלק ב-2 וב-3, הוא מתחלק גם ב-6.
* **משפט הפוך**: אם מספר טבעי מתחלק ב-6, הוא מתחלק גם ב-2 וב-3.

לא תמיד המשפט ההפוך מתקיים. לדוגמה נכון המשפט "כל מספר המתחלק ב-4 הוא זוגי", אך לא נכון המשפט ההפוך "כל מספר זוגי מתחלק ב-4". כאשר משפט והמשפט ההפוך מתקיימים נהוג לאחדם למשפט יחיד בעזרת הקשר אם ורק אם. למשל "מספר טבעי מתחלק ב-2 וב-3 אם ורק אם הוא מתחלק ב-6".

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **משפט** |
| ויקישיתוף תמונות ומדיה בוויקישיתוף: **משפט (מתמטיקה)** |

* משפט, באתר MathWorld (באנגלית)
* משפט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00577594

 |
ביתו של ואנדרבילט בשדרה החמישית בניו יורק
**ויליאם הנרי ואנדרבילט הראשון** (באנגלית: **William Henry Vanderbilt I**; ‏ 8 במאי 1821 - 8 בדצמבר 1885) היה איש עסקים אמריקאי, יורשו של אבי משפחת ואנדרבילט, קורנליוס ואנדרבילט. עם מות אביו, ב-1877 ירש ואנדרבילט כ-100 מיליון דולר. עד מותו, תשע שנים מאוחר יותר, הגדיל ואנדרבילט את הונו ל-194 מיליון דולר והיה האיש העשיר בעולם.

קריירה
------

ואנדרבילט, שנולד בניו בראונסוויק, ניו ג'רזי, היה ילדו הרביעי של קורנליוס ואנדרבילט ובנו הראשון (שנולד לאחר שלוש אחיותיו). ואנדרבילט האב טיפח את בנו מגיל צעיר והכניס אותו לעמדות ניהול בחברות הרכבת שלו. בגיל 41 היה ואנדרבילט נשיא חברת הרכבת של סטטן איילנד ובהמשך נשיא חברת הרכבת המרכזית של ניו יורק וחברת רכבת נהר הדסון. ב-1887 היה לנשיא חברות הרכבת של דרום ימת מישיגן (טולדו (אוהיו) - שיקגו - קליבלנד - בפאלו - ניו יורק) ומרכז מישיגן ודרום קנדה (דטרויט - אן ארבור ודרום אונטריו). בכך שלט כמונופול על השינוע בצפון-מזרח ארצות הברית. ב-1880 הקים ואנדרבילט את הכפר ואנדרבילט, מישיגן (בצפון-מערב ימת מישיגן), עבור עובדיו.

בזירה הפוליטית, היה ואנדרבילט דמות שנויה במחלוקת. כנשאל מדוע הוא מבטל קו רכבת שלא היה רווחי השיב: "הרכבות לא מנוהלות לטובתו של הציבור היקר, הן מנוהלות לטובת משקיעים המחזיקים במניות ואנשים שהשקיעו מהונם ומכספם ומצפים לקבל אחוז הוגן על השקעתם זו." (נאמר בריאיון ל-*Chicago Daily News* ב-9 באוקטובר 1882). מתנגדיו ראו בו כמייצגם של "הברונים השודדים", כינוי גנאי לעשירים מונופוליסטים באותה תקופה.

חיים אישיים
-----------

ואנדרבילט נישא למריה לואיזה קיסם (Maria Louisa Kissam ;(1821 – 1896). לזוג נולדו שמונה ילדים, ארבע בנות וארבעה בנים. את זמנם חילקו בין האחוזה הכפרית המשפחתית בסטטן איילנד לביתם המפואר בשדרה החמישית בניו יורק.

תרומות
------

ואנדרבילט תרם כאחוז מהונו עבור המטרופוליטן אופרה, אוניברסיטת ואנדרבילט ובית הספר לרפואה של אוניברסיטת קולומביה. למוזיאון המטרופוליטן לאמנות תרם כספים וכן אוסף ציורים חשוב.

קישורים חיצוניים
----------------

ויקישיתוף מדיה וקבצים בנושא **ויליאם הנרי ואנדרבילט** בוויקישיתוף
* הערך על קורנליוס ואנדרבילט ובנו באנציקלופדיה בריטניקה, 1911
* ויליאם הנרי ואנדרבילט, באתר אנציקלופדיה בריטניקה (באנגלית)
* ויליאם הנרי ואנדרבילט, באתר "Find a Grave" (באנגלית)

הערות שוליים
------------

1. ↑  ראו 100 Minds That Made the Market מאת Kenneth L. Fisher עמוד 306

|  |  |
| --- | --- |
| בקרת זהויות עריכת הנתון בוויקינתונים | 
* GND: 1160786437
* ISNI: 0000 0000 4998 1840
* LCCN: nr93016231
* SNAC: w69601wr
* ULAN: 500327431
* VIAF: 71262536
* WorldCat: lccn-nr93016231

 |
מפה של אזורי זמן משוערים ביבשת אנטארקטיקה. תחנות יכולות להשתמש באזורי זמן שאינם תואמים את המפה.

|  |  |
| --- | --- |
|  | UTC+00:00 |
|  | UTC+03:00 |
|  | UTC+06:00 |
|  | UTC+07:00 |
|  | UTC+08:00 |
|  | UTC+10:00 |
|  | UTC+12:00 |
|  | UTC+13:00 |
|  | UTC–06:00 |
|  | UTC–03:00 |

אנטארקטיקה ממוקמת על כל קו האורך (מכיוון שהקוטב הדרומי ממוקם בה). לכן, תאורטית, אנטארקטיקה הייתה צריכה להיות ממוקמת בכל אזורי הזמן. עם זאת, מכיוון שאזורים מדרום לחוג האנטארקטי חווים מחזורי יום-לילה קיצוניים במהלך זמני ההיפוך של יוני ודצמבר, יש קושי בקביעת אזור הזמן המתאים. אזורי הזמן לכן מבוססים על חלוקה מלאכותית, בהתאם למפה שלהלן.

הקוטב הדרומי
------------

להמחשת הבעיה בקביעת אזורי הזמן באנטארקטיקה ניתן להתבונן בקוטב הדרומי שנמצא ביבשת. הקוטב הדרומי נמצא על כל קווי האורך. זוהי נקודה שממנה תאורטית לעולם לא ניתן ללכת דרומה. תאורטית ניתן ללכת רק צפונה מהקוטב הדרומי וכיווני מערבה ומזרחה תאורטית צריכים היו להיות מעגליים מסביב לקוטב הדרומי (אולם, לפי הגדרה מלאכותית, נקבעו כיווני מזרח ומערב מהקוטב הדרומי לפי מיקום שרשרת ההרים הטראנס-אנטארקטיים). לפיכך, תאורטית בקוטב הדרומי היו צריכים לחול כל אזורי הזמן, ולכן בו בזמן אף זמן. מכיוון שכך, כאמור, נקבעה חלוקה מלאכותית של אזורי זמן.

שיטת חלוקת אזורי הזמן
---------------------

אזורי הזמן בחלוקה המלאכותית של אנטארקטיקה, מבוססים בדרך כלל על תביעות טריטוריאליות. תחנות רבות משתמשות באזור הזמן של המדינה הבעלות של התחנה או של בסיס האספקה שלהן (למשל, תחנת McMurdo ותחנת Amundsen–Scott South Pole, שתיהן תחנות אמריקאיות, משתמשות בזמן ניו זילנד בגלל שבסיס האספקה העיקרי שלהן הוא כרייסטצ'רץ', ניו זילנד).

ראו גם
------

* אנטארקטיקה
* אזור זמן

הערות שוליים
------------

1. ↑  "Local Time → Antarctica @ Time Genie". Timegenie.com. נבדק ב-2013-07-24.